Píratar í borgarstjórn eiga erfitt með að venjast því að þeir eru í meirihluta og hafa völd . Bragginn var byggður á þeirra vakt . Píratar neituðu þeirri staðreynd að tölvupóstum hafði verið eytt . Þeir bera fulla ábyrgð á því að byggja atvinnuhúsnæði á þúsundir fermetra í sjálfum Elliðaárdalnum . Og Píratar hafa fellt tillögur um að íbúarnir fái að kjósa um málið . Sumir pólitíkusar freistast til að tala um eitthvað allt annað þegar málefnastaðan er veik . Í þrígang hefur Dóra Björt Guðjónsdóttir , oddviti Pírata , komið sér undan því að ræða um þetta umdeilda deiliskipulag í Elliðaárdal við mig í útvarpi . Í stað þess hefur hún einbeitt sér að ræða um eignarhlut minn í Árvakri sem var keyptur árið 2017 . Þegar ég ákvað að fara í borgarmálin árið 2018 sagði ég mig úr stjórn Árvakurs . Það er reyndar fjarri því einsdæmi að stjórnmálamenn tengist fjölmiðlum og geta þingmenn Pírata og Samfylkingarinnar borið vitni um slíkt . Eignarhald á fjölmiðlum er undir ströngu eftirliti og í mínu tilfelli hefur það verið skráð á þremur opinberum stöðum ; hjá Fyrirtækjaskrá í sérstökum ársreikningi , hjá fjölmiðlanefnd og að endingu í hagsmunaskrá borgarinnar eins og reglur borgarinnar kveða á um . Sama Dóra Björt og reynir að gerir löglega og rétt skráða hluti tortryggilega sér ekkert athugavert við að borgin hafi brotið á starfsmönnum eins og héraðsdómur komst að á síðasta ári . Pírötum finnst kannski ekkert að því að borgin hafi brotið jafnréttislög með ráðningu borgarlögmanns eins og Jafnréttisstofa úrskurðaði um . Borgin sjálf snuðaði öryrkja á vakt Pírata og var dæmd í Hæstarétti fyrir það atferli . Sorpa gleymdi kostnaði upp á 1600 milljónir og Félagsbússtaðir eyddu hundruðum milljóna án heimilda . Í staðinn fyrir að sinna skyldum sínum gagnvart borgarbúum og laga það sem er í ólagi ( og það er ófátt ) , fer Dóra Björt í manninn . Það er ágætt í aðdraganda jólanna að Dóra rifji upp biblíusöguna um miskunnsama samverjann . Í beinu framhaldi er eðlilegt að rifja upp söguna af flísinni og bjálkanum . „ Gleðileg jól . Höfundur er oddviti Sjálfstæðisflokksins í Reykjavík .